open-index/open-wikipedia-markdown huggingface dataset:
Engelbert II von Falkenburg

**Engelbert II von Falkenburg** (rundt 1220 - 20. oktober 1274) var erkebiskop av Köln fra 1261 til 1274. 

Engelbert var yngste sønn av grev Dietrich I von Heinsberg-Valkenburg og Beatrix von Kyrburg. 

I 1253 ble Engelbert prost i Köln. Den 2. oktober 1261 ble han valgt til erkebiskop, og ble dermed etterfølgeren til Konrad von Hochstaden. Han ble bispeviet av pave Urban IV.

Engelbert forsøkte å styrke makten over Köln ved å angripe patrisierne. Han mislyktes, og i 1263 ble han tatt til fange i 20 dager, før han ble bortvist fra byen i 1268. Da fikk han bygget en bolig i Bonn. I 1266 lovet han jødene i Köln rettferdig behandling og at de fikk fritt bruke deres gravplass i Bonner Straße. Etter nederlaget i slaget ved Zülpich den 17. oktober 1267, ble Engelbert fengslet frem til den 16. april 1271 i Burg Nideggen, slottet til grev Wilhelm von Jülich, som var alliert med Köln. Ved hjelp av en forræder ble det gravd en gang under bymuren den 15. oktober 1268 på vegne av erkebiskopen. Natten mellom 14. og 15. oktober 1268 fant et angrep mot patrisierfamilien Overstolzen sted, og da forsøkte erkebiskopens menn å trenge inn i byen. Planen ble imidlertid forpurret, og byen Köln beholdt sin uavhengighet. 

Engelbert kronet den tyske kongen Rudolf I den 24. oktober 1273. I 1274 deltok han i det andre konsilet i Lyon. 

Engelbert døde den 20. oktober 1274 og er gravlagt i Bonner Münsterkirken i Bonn.

## Referanser
Giorgos Tragas

**Giorgos Tragas** (gresk: Γιώργος Τράγκας; født 30. juli 1949, død 14. desember 2021) var en gresk journalist, fjernsyns- og radioprodusent og politiker.

Han grunnla det politiske partiet Fritt Folk (Ελεύθεροι Άνθρωποι eller Κίνημα Ελευθέρων Ανθρώπων) og var dets leder fra mars til desember 2021, da han døde av covid-19.

## Referanser
We Are Domi

**We Are Domi**, også kjent som **DOMI**, er et norsk-tsjekkisk elektropopband, grunnlagt i 2018 og med base i Praha i Tsjekkia. Bandets besetning består av frontvokalist Dominika Hašková, datter av den tidligere ishockeyspilleren Dominik Hašek, gitarist Casper Bjelland Hatlestad fra Stavanger og keyboardist Benjamin Rekstad fra Nesodden. 

I desember vant bandet *ESCZ 2022*, det tsjekkiske uttaket til Eurovision Song Contest, med sangen «Lights Off». De representerte Tsjekkia i Eurovision Song Contest 2022 med samme låt.

## Bakgrunn
We Are Domi ble grunnlagt i 2018 i Leeds i Storbritannia. Bandmedlemmene er fra Tsjekkia og Norge. De tre møttes da de studerte jazzmusikk ved Leeds Conservatoire. Bandet er kjent for energifulle opptredener og blander ulike sjangre som dance, elektropop og skandinaviskinspirert pop. I august 2020 flyttet bandet fra Storbritannia til Tsjekkia, på grunn av de strenge virusrestriksjonene i Storbritannia.

### Eurovision Song Contest 2022
Høsten 2021 ble bandet kunngjort som ett av syv bidrag i den tsjekkiske musikkonkurransen *ESCZ 2022*. Konkurransen arrangeres av kringkasteren Česká televize og er Tsjekkias svar på norske Melodi Grand Prix. Vinneren av *ESCZ 2022* fikk dermed representere Tsjekkia i Eurovision Song Contest 2022. Vinneren ble kåret gjennom en kombinasjon av en internasjonal jury (50 prosent), internasjonale seere (25 prosent) og tsjekkiske seere (25 prosent). Seerne kunne avgi stemmer mellom 7. og 15. desember gjennom den offisielle Eurovision Song Contest-appen. 

Torsdag 16. desember 2021 kunngjorde kringkasteren at bandet We Are Domi hadde vunnet konkurransen med til sammen 21 poeng. Bandet var favoritt hos juryen og de internasjonale seere, men ble nummer fire blant de tsjekkiske seerne.

I Eurovision Song Contest i Torino deltok bandet i semifinale 2 tirsdag 12. mai. Bandet var siste deltaker ut på scenen og endte på fjerdeplass. De kvalifiserte seg til finalen lørdag 14. mai. Der åpnet de showet og endte til slutt på en 22. plass av 25 deltakere.

## Besetning
Bandets medlemmer siden grunnleggelsen i 2018:

* Dominika Hašková (f. 1995) – vokal
* Casper Bjelland Hatlestad (f. 1994) – gitar/buegitar
* Benjamin Rekstad (f. 1995) – keyboard

## Diskografi

### Singler

* 2021 –&nbsp;«Lights Off»
* 2021 –&nbsp;«Come Get Lost»
* 2020 –&nbsp;«Someone New»
* 2020 –&nbsp;«I'm Not Alright»
* 2019 – «Wouldn't That Be Nice»
* 2019 – «Let Me Follow»

## Referanser


## Eksterne lenker
* 
*
Denis Kainov

**Denis Kainov** (også skrevet **Kaynov**; født 1979) er en professor ved Fakultet for medisin og helsevitenskap ved NTNU. Kainovs forskningsområde er virologi. Han underviser i virologi ved NTNU. Kainov tok doktorgrad ved Helsingfors universitet i 2005 . Han var postdoktor ved *Institut de génétique et de biologie moléculaire et cellulaire* (IGBMC) fra 2005 til 2007 og ved CRP-Santé Luxembourg fra 2007 til 2009. Han var forsker og prosjektleder ved Helsingfors universitet fra 2010 til 2016. Kainov utvikler antivirale legemidler, immunmodulatorer og kombinasjonsbehandlinger rettet mot et bredt spekter av virusinfeksjoner, inkludert legemiddelresistente virusinfeksjoner. Han har publisert en rekke vitenskapelige artikler.

## Referanser


## Eksterne lenker

* Publikasjoner av Denis E. Kainov i ResearchGate, med h-indeks og antall siteringer
* Publikasjoner av Denis E. Kainov i Google Scholar, med h-indeks og antall siteringer
* AD Scientific Index av Denis E. Kainov, med h-indeks og antall siteringer
Kjøretid

**Kjøretid** eller **runtime** kan referere til:

## Databehandling
* Kjøretid eller *runtime*, perioden når et dataprogram utføres (til forskjell fra for eksempel byggingen av programmet)
* Kjørefeil eller *runtime error*, en feil oppstått under kjøring av et dataprogram (til forskjell fra for eksempel byggefeil eller *build error*, eksempelvis kompileringsfeil, pakkefeil eller testfeil)
* Kjøreomgivelse eller *runtime environment*, programvare utviklet for å støtte utførelsen av dataprogrammer
** Java Runtime Environment, en kjent kjøreomgivelse brukt med Java
* Kjøretidskobling eller dynamisk kobling (*runtime linking*), type kobling mellom programvaremoduler som muliggjør kjøretidsevaluering av et programvaresystem
* Kjøretidsbibliotek eller *runtime*-bibliotek, et programbibliotek designet for å implementere funksjoner innebygd i et programmeringsspråk
* Kjøring av programvare, prosessen med å utføre instruksjoner en etter en i løpet av kjøretidsfasen

## Transport
* Tiden det tar å kjøre en bestemt strekning

## Eksterne lenker
* Fellesordliste for dataord på bokmål
Mario Turchetti

**Mario Salvatore Turchetti de Bagnoregio** (født 7. februar 1944 i Taormina på Sicilia i Italia, død 5. desember 2021 i Genève i Sveits) var en italiensk historiker og akademiker. Hans forskningsinteresse var de franske religionskriger.

## Biografi
Turchetti var sønn av pianisten Galliano Turchetti de Bagnoregio og hans hustru, lærerinnen Maria Fichera de Taormina. Han tok utdannelse i matematikk ved universitetet i Messina i 1963, og fikk studiestipend i 1968 Han perfeksjonerte studiene sine om historiografi ved Italiensk institutt for historiske studier, og begynte å skrive om religionskrigene. Han tok doktorgraden sin ved universitetet i Genève i 1982, og ble assisterende professor i historie ved universitetet i Messina fire år etter. Han hadde mange opphold ved All Souls College i Oxford, University of Wisconsin–Madison, Paris-Sorbonne, og Paris Descartes. I 1993 ble han fullverdig professor og leder for moderne historie ved universitetet i Fribourg. Han pensjonerte seg i 2015.

Han døde i Genève den 5. desember 2021, i en alder av 77 år.

## Verker
**Concordia o tolleranza ? François Bauduin (1520-1573) i « Moyenneurs »* (1984)
*Concorde ou tolérance ? Les Moyenneurs à la veille des guerres de religion en France» (1986)
*«La liberté de conscience et l'autorité du Magistrat au lendemain de la Révocation» (1991)
*«Une question mal posée : la Confession d'Augsbourg, le cardinal de Lorraine et les Moyenneurs au Colloque de Poissy en 1561» (1993)
*«Calvin face aux tenants de la concorde (moyenneurs) et aux partisans de la tolérance (castellionistes)» (1998)
*«Middle Parties in France during the Wars of Religion» (1999)
*«Une question mal posée : l'origine et l'identité des Politiques au temps des guerres de religion» (2002)
**Tirania şi tiranicidul : forme ale opresiunii şi dreptul la rezistenţă din Antichitate pînă în zilele noastre* (2003)
*«Droit de Résistance, à quoi ? Démasquer aujourd'hui le despotisme et la tyrannie» (2006)
*«Despotism and Tyranny. Unmasking a Tenacious Confusion» (2008)
*«Tyrannicie or Regicide ? The Assassination of Charles I in the Controvery between Milton and Salmasius, with a Comparative Analyse of two Trials (1649-1660)» (2009)
**Jean Bodin* (2010)
**Tyrannie et Tyrannicide de l’Antiquité à nos jours* (2013)

## Referanser
Ardeshir Zahedi

**Ardeshir Zahedi** (farsi: اردشیر زاهدی, født 16. oktober 1928 i Teheran i Iran, død 18. november 2021 i Montreux i Sveits) var en iransk politiker og diplomat på 1960- og 1970-tallet. 

Zahedi var blant annet Irans utenriksminister årene 1966–1971 og ambassadør til USA og Storbritannia. Han var også gift med sjah Mohammad Reza Pahlavi datter Shahnaz Pahlavi.

## Liv og virke
### Bakgrunn
Ardeshir Zahedi var sønn av general Fazlollah Zahedi, som var Irans innenriksminister etter Mohammed Mossadeqs avgang. Zahedi tok eksamen i landbrukskunnskap ved Utah State University i 1950..

Syv år senere giftet han seg med Mohammad Reza Pahlavis datter Shahnaz Pahlavi. De ble skilt i 1964. Ardeshir Zahedi levde jetsetliv og hadde forbindelser med mange berømte kvinner, som Jackie Kennedy og Elizabeth Taylor.

### Ambassadør, utenriksminister
Zahedi var Irans ambassadør til USA fra 1960 til 1962, til Storbritannia 1962 til 1966, og igjen i USA 1973 til 1979. I sin andre periode i Washington D.C. ble han omtalt for sitt kjærlighetsforhold med Elisabeth Taylor. Skuespilleren Barbara Howar kalte paret for byens *hotteste*.

I statsminister Amir Abbas Hoveidas regjering var Zahedi Irans utenriksminister mellom 1966 og 1971.

Under Hanafi-gisseldramaet i Washington D.C. i 1977 lyktes Zahedi i å forhandle med representanter for Nation of Islam om å slippe fri 149 av gislene.

### Etter sjahens fall
Kort etter at sjahen forlot Iran i 1979 og Ruhollah Khomeini kom til makt, forlot Zahedi sin post som ambassadør i USA. Han anstrengte seg meget for å sikre varig opphold og politisk asyl til den iranske kongefamilie i forskjellige land, Panama, Mexico, Marokko, uten hell. Han var ved sjahens dødsleie og ved hans begravelse i Kairo i 1980. 

Zahedi uttrykte i 2006 støtte til Irans kjernekraftprogram i et intervju med VOAs persiskspråklige kanal. Zahedi var bosatt i USA siden revolusjonen i Iran.

Han døde av covid-19 og lungebetennelse i Sveits den 18. november 2021, i en alder av 93 år.

## Memoarer
* Ardeshir Zahedi, *The Memoirs of Ardeshir Zahedi: Volume One [English Language]*, (ِIbex Publishers).
* Ardeshir Zahedi, *The Memoirs of Ardeshir Zahedi: Volume Two [English Language]*, (ِIbex Publishers).
* Ardeshir Zahedi (اردشیر زاهدی), *The Memoirs of Ardeshir Zahedi: Volume One [Persian Language]* (*Khaterat-e Ardeshir Zahedi* -خاطرات اردشیر زاهدی).
* Ardeshir Zahedi (اردشیر زاهدی), *The Memoirs of Ardeshir Zahedi: Volume Two [Persian Language]* (*Khaterat-e Ardeshir Zahedi* -خاطرات اردشیر زاهدی).

## Referanser


## Litteratur
* Fereydoun Hoveyda: *The Fall of the Shah*, New York, 1980.

## Eksterne lenker
*, Voice of America, 2006.
*, Voice of America, 2006.
Fixation

**Fixation** er et prisvinnende norsk metalcore/rockeband. Bandet slapp sin debut-EP *Global Suicide* i 2020, og høsten 2023 slapp de debutalbum *More Subtle Than Death*. Høsten 2024 slapp de mini-albumet *Speak in Tongues*. Musikken bærer preg av mange ulike sjangre og stiler, og den kan beskrives som melodisk (post) metalcore mikset med elektroniske elementer, stadium rock og post metal.

Fixation har kontrakt med det norske plateselskapet Indie Recordings.

## Historie
I 2020 signerte Fixation en platekontrakt med det norske rock og metal plateselskapet Indie Recordings som jobber med band som blant annet Djerv, Skambankt, Erlend Ropstad og Kvelertak. Den 7. august 2020 debuterte Fixation med EP-en *Global Suicide*, som var mikset og mastret av Jason Livermore. EP-en mottok velvillige anmeldelser i internasjonale media.

Den 17. november 2021 ble singelen «Stay Awake» utgitt, og bandet begynte å få oppmerksomhet av toneangivende mediehus. «Stay Awake» ble spilt på blant annet BBC radio 1s *Rock Show*, BBC radio 1 *Hottest Records of the week* og Kerrang! Radio. Det samme året ble Fixation trukket frem av *Kerrang!* og *[[Metal Hammer]]* Tyskland i spalter om de mest lovende internasjonale nykommere i rock og metal-sjangeren. 

Fixation ble i 2022 kåret til nr 6 på Musikknyheter.no's liste over de mest lovende artistene for året, stemt frem av norsk musikkbransje. Fixation spilte det samme året på festivaler som The Great Escape i Brighton, UK og Tons of Rock og  i Oslo og Summer Breeze i Tyskland.

I 2023 supportet Fixation Devin Townsend på sin «Lightwork European Tour» som strakk seg fra februar til april, og inneholdt over 30 konserterdatoer. Fixation spilte det samme året på toneangivede festivaler som Download, og reiste høsten igjen på europaturné, denne gangen med det tyske metalcore-bandet Annisokay. Det samme året ga Fixation ut debutablumet *More Subtle Than Death*. De vant Musikkforleggerprisen 2024 i klassen årets gjennombrudd, og var i tillegg nominert i klassen årets verk, populærmusikk for låten «Ignore the Disarray».

## Diskografi
### Album
* 2023: *More Subtle Than Death* 
* 2024: *Speak in Tongues*

### EP-er og singler
* 2020: *Global Suicide* 

## Priser og nominasjoner

## Medlemmer
* Jonas Wesetrud Hansen – vokal
* Øyvind Lunde – bass
* Martin Stenstad Selen – gitar
* Tobias Østerdal – gitar
* Ola Dønnem – trommer

### Tidligere medlemmer
* Mats Klevar Holm – trommer (2020-2021)
* Martin Gravdal - bass (2020-2024)

## Referanser


## Eksterne lenker
* 
* 
*
Stephen Thega

**Stephen Kuria Thega** (født 9. februar 1946 i Murang’a i Kenya, død 28. september 2021 i Nairobi) var en kenyansk bokser.

Stephen Thega var afrikamester i 1968 og 1972 i sin klasse. Ved Sommer-OL 1968 i Mexico by kom han på niendeplass, og i Sommer-OL 1972 i München kom han på 17.-plass i lett tungvekt.

Thega fikk covid-19 i 2021; man mente at han hadde overvunnet sykdommen, men kort etter døde han av pusteproblemer i Nairobi.

## Referanser


## Eksterne lenker
*
Josip Uhlik

**Josip Uhlik** (1921–2021) var en jugoslavisk arkitekt og byplanlegger.

## Liv og virke
Uhlik tok i 1948 arkitektureksamen ved universitetet i Zagreb. Med sin ektefelle Nada (født Jelenić; 1919–2018), som han møtte under studiene og som også ble arkitekt flyttet han først til Rijeka, der de begge arbeidet i sentralbyrået for skipsbygging. Sammen vant de i 1953 arkitektkonkurransen for Hotell Plitvice, men det ble likevel bygd etter en annen arkitekts planer. Men serien førte til at Zagrebs borgermester tilbød Većeslav Holjevac en stilling.

I årene 1958 til 1971 var han stedfortredende direktør for Zagrebs byplanleggingsetat. Da planla han flere nye boligområder i bydelen Novi Zagreb. Han tegnet også hoteller og skoler. Blant hans mest kjente bygge på Zagreb lufthavn. Fra 1971 til han ble pensjonist i 1983 var Uhlik beskjeftiget som arkitekt med utbygginger av lufthavnen.

I 2015 mottok han Vladimir-Nazor-prisen for sitt livsverk. Han døde noen uker etter sin hundreårsdag på et aldershjem i Zagreb som følge av covid-19.

## Referanser
Susie Stageberg

**Susanna «Susie» Williamson Stageberg** (1877–1961) var en norsk-amerikansk politisk aktivist, journalist og lærerinne fra Red Wing i Minnesota. Hun har blitt kalt «mor» til Minnesotas bonde- og arbeiderparti.

## Liv og virke
Hun vokste opp på en gård i Webster County i Iowa. Foreldrene var Kristine Pedersdotter og Ola Villumson. De kom fra husmannsplasser under Vaula og Meland i Strand og Hjelmeland i Ryfylke. Susie besøkte Norge.

Hun gikk professor Thomas Tobins college i Fort Dodge og arbeidet deretter som lærerinne og journalist. 

Hun giftet seg i 1898 med Olaf O. Stageberg (1868–1946), som også var andregenerasjons norsk-amerikaner og haugianer. Slektsnavnet kommer fra gården Ståggåberget i Hegra i Nord-Trøndelag. Han hadde også en morbror, Nils Stageberg, som var bonde og medlem av Minnesotas delstatsforsamling.

Olaf Stageberg ble professor i matematikk og språk ved Haugesynodens seminar i Red Wing i 1908. Det var mye til Susie Stagebergs fortjeneste at seminaret ble åpnet for kvinnelige elever i 1914. Hun engasjerte seg også sterkt i kristelig foreningsarbeid og i avholdssaken, blant annet som leder for WCTU, «Det hvite bånd», i Red Wing.

### Politisk arbeid
Susie Stageberg ble blant de norskættede haugianerne i Minnesota på 1900-tallet som gikk lengst i å omsette sitt kristne moralsyn til politisk aktivisme. Historikeren Millard L. Gieske har beskrevet henne som «selve personifiseringen av den religiøse disippelen i politikken».

Hun var først med i Forbudspartiet, og hun tilhørte de avholdsfolkene som etter den første verdenskrig sluttet seg til Nonpartisan League (NPL). Det var en venstrepopulistisk protestbevegelse med stor gjennomslagskraft blant bøndene i Minnesota og Nord-Dakota. Stageberg bidrog til en hittil uvant politisk mobilisering av bondekvinnene. Fra 1922 til 1925 var hun sekretær for NPLs kvinneorganisasjon i Minnesota. Hun ble også redaktør i bevegelsens ukeavis *The Organized Farmer* i Red Wing og spaltist i *Minnesota Leader* i Minneapolis.

De populistiske strømningene i Minnesota hadde for det meste virket innenfor republikanernes og demokratenes nominasjoner. I 1922 bidrog hun til at disse kreftene ble samlet i et fast organisert tredjeparti, Minnesotas bonde- og arbeiderparti. Hun var bonde- og arbeiderpartiets kandidat til administrasjonsminister i Minnesota i 1922, 1924 og 1928, men tapte for den sittende republikaneren Mike Holm. Hun stilte også til Representantenes hus og Minnesotas delstatsforsamling, uten å bli valgt. Først under den store depresjonen klarte bonde- og arbeiderpartiet å bli større enn republikanerne.

Et svekket bonde- og arbeiderparti slo seg sammen med demokratene i 1944 og ble Minnesotas demokratiske bonde- og arbeiderparti (DFL). Stageberg motarbeidet sammenslåingen, og hun kom på kant med de mer moderate lederne i DFL. Hun sluttet seg til Det progressive parti i 1950.

Arkivmateriale etter Susie Stageberg oppbevares hos Minnesota Historical Society i Saint Paul og Goodhue County Historical Society i Red Wing.

## Referanser
MicroPython

**MicroPython** er en programvareimplementasjon av et programmeringsspråk som i stor grad er kompatibelt med Python 3 og er optimalisert for å kjøre på en mikrokontroller. MicroPython er skrevet i C.

MicroPython er en fullverdig Python-kompilator til bytekode, mens kommandotolkingen av denne bytekoden kjøres på mikrokontrollerens maskinvare. Brukeren blir presentert en interaktiv ledetekst (REPL) hvor man kan utføre støttede kommandoer umiddelbart. Mange av kjernebibliotekene i Python er inkludert. MicroPython har også moduler som gir programmøren tilgang til lavnivå maskinvare.

Kildekoden for prosjektet ligger tilgjengelig på GitHub med en MiT-lisens.

## Bytekode
MicroPython inkluderer en krysskompilator som genererer MicroPython-bytekode (filutvidelse *.mpy*). Python-koden kan kompileres til bytecode enten direkte på en mikrokontroller eller kan forhåndskompileres andre steder.

MicroPython-fastvare kan bygges uten kompilatoren, slik at man bare står igjen med virtuelle maskiner som kan kjøre forhåndskompilerte *.mpy-*programmer.

## Referanser
Sportnytt

***Sportnytt*** er et sportsnyhetsprogram som vises i Sveriges Television daglig. På søndager vises *[[Sportspegeln]]*. Programmet hadde premiere 1. oktober 1977, tidligere hadde navnet blitt brukt om sportsnyhetene som hver torsdag.

## Historikk
1. oktober 1997 feiret programmet sitt 40-årsjubileum med et jubileumsprogram. Fra 5. desember 2019 fikk Sportnytt ny grafikk, etter at studioet ble bygget om.

## Tider
* hverdager
** 07.05–07.10 i SVT1
** 08.05–08.10 i SVT1
** 09.05–09.10 i SVT1
** 18.25–18.30 i SVT1
*** 18.20–18.25 om sommeren
** 22.00–22.15 i SVT1
*** Fredager 22.30–22.45 i SVT2
* Lørdager
** 17.55–18.00 i SVT1
** 19.45–20.00 i SVT1
* Søndager
** 17.55–18.00 i SVT1
** *[[Sportspegeln]]* 19.00–19.30 i SVT1

## Referanser


## Eksterne lenker
*
Lilla Sportspegeln

**Lilla Sportspegeln** var et barneprogram i SVT med idrettsfokus. Programmet ble første gang vist 5. september 1983.  I tillegg til rapporter har programmet også inkludert konkurranser, der barn og unge deltar og først svarer på spørsmål om sport, og deretter kaster baller i hull for å vinne premier. Det har også vært tegnekonkurranser. En populær funksjon ble animerte kortfilmer, for eksempel Tom & Jerry og Zoolympic Games.

Signaturmelodin *[[You Can Always Be Number One]]* (eller *Sport Goofy Theme*), komponert i 1983 av Dale Gonyea og sunget av Lora Mumford., Den ble brukt frem til 10-årsjubileet i 1993, da den ble byttet til en svenskspråklig versjon av den forrige signaturlåten: * Du kan alltid bli nummer ett*, sunget av en yngre og 14 år gammel Robin Carlsson.

Den 30. november 2017 ble Lilla Sportspegeln sendt som sitt eget program i TV-tablået, og ble senere en funksjon av Lilla Aktuellts sendinger.

## Referanser

## Eksterne lenker
*
Lilla Aktuellt

***Lilla Aktuellt*** er et TV-program som  startet den 15.. september 1993 og som produseres av SVT. *Lilla Aktuellt* er Sveriges eneste nyhetsprogram for barn. Målgruppen er 9 til 12 år.

Programmet senes mandag-torsdag kl. 19.15 i Barnkanalen og finns også i SVT Play och i SVT Barn Play.
Fredag sendes også Lilla Aktuellt Skola (tidligere Lilla Löpsedeln), som hovedsakelig er rettet mot ungdomsskolen. Programmet gjøres i samarbeid med UR. Lilla Aktuellt Skola vises fredag klokken 10.00 i SVT Play og 14.45 i Barnkanalen. Den er også tilgjengelig i UR Play.

I desember 2017 inngik Lilla Sportspegeln i Lilla Aktuellt.

## Referanser


## Eksterne lenker
* 
*
Christer Glenning

**Christer Glenning** (1939&ndash;1998) var en svensk TV-journalist og journalist. 

Han ble kjent for et større publikum gjennom sin deltakelse i TV-programmet *[[Trafikmagasinet (TV-program)|Trafikkmagasin]]*. hvor han testet nye biler gjennom årene. 

## Referanser
Aagaards plass (Sandefjord)

**Aagaards plass** er en rektangulær plass i vestenden av Sandefjord sentrum, mellom Dronningens gate i øst og Sverres gate i vest. Rådhusgata ender i plassen fra øst.

Plassen er oppkalt etter trelasthandler Johannes Aagaard, som levde fra 1820 til 1900. Han var ordfører i 1851 og satt flere perioder i formannskapet; han var byens største trelasteksportør, handelsmann og reder med 12 skuter. Plassen var i Aagaards tid opplagsplass for trelast. Fra 1847 bodde han i Prinsens gate 11, kalt Aagaard-gården. Den ble senere kalt Doktor Larsens gård, etter lege Georg Larsen som overtok gården fra sin far i 1887. En opphetet bevaringsdiskusjon i 1976–80 førte til at eieren satte bygningen i stand og renoverte den etter antikvariske retningslinjer. Men i 1990 ble den påtent og brant ned.

I *Et sted i Sandefjord* opplyses at det på eller ved plassen var torghandel, smie, meieri, høyvekt, fiskeforretninger, kafeer, bussholdeplass, bilverksted, bensinstasjon, men det oppgis ikke tidsperioder.

## Referanser


## Litteratur
*Tollnes, Roar L.: *Byvandring i Sandefjord*. Fortidsminneforeningen Vestfold avdeling, revidert utgave 2010.] ISBN 978-82-995999-1-7. Besøkt 16. desember 2021.
## Eksterne lenker
*''Aagaards plass''. Sandefjords historie – Lardex. Besøkt 16. desember 2021.
Carl-Ingemar Perstad

**Carl-Ingemar Perstad** født: 4. september 1945 i Uppsala i Sverige) er en svensk journalist. Han var vert og produsent for SVTs motor- og trafikkprogram Trafikmagasinet, som han grunnla og ledet i 24 år.

I 1978 produserte Perstad det første Trafikmagasinet, hvor han noen ganger samtidig var produsent, programleder og reporter. Programmet ble en stor suksess, og sammen med Christer Glenning trakk Perstad millioner av publikum gjennom mange år. I 1987 ble han tildelt av Kungliga Automobilklubben for sin innsats for svensk trafikksikkerhet.

Etter sin tid i "Trafikmagasinet" jobber Perstad fortsatt som motorjournalist primært i USA for det svenske bilnyhetsbyrået CNP - Car News &Pictures, produserer motorprogrammer på blant annet YouTube, men også til andre og også til andre, og er også et bryllupsforsørgende for svenske par som ønsker å gifte seg i Florida.

## Referanser


## Eksterne lenker
* 
*
Truth Social

**Truth Social** (også stilisert **TRUTH Social**) er et sosialt medium. Plattformen ble lansert av Trump Media & Technology Group (TMTG). Opprinnelig var det planlagt en begrenset lansering på Apples App Store i november 2021, og en full lansering i 2022.

Plattformen ble lansert 21. februar 2022. Den har hatt vedvarende problemer fra begynnelsen, noe som har ført til en lavere brukerbase enn forventet.

## Bakgrunn
Tidligere president i USA, Donald Trump, begynte å lage en ny sosial medieplattform etter at han ble utestengt fra Facebook og Twitter i 2021, som følge av stormingen av den amerikanske kongressen i 2021.

## Historie
Den 20. oktober 2021 ga Trump Media & Technology Group ut en pressemelding som kunngjorde at plattformen planla å gå inn i begrenset beta på iOS i november 2021 før en offentlig lansering i 2022.

Den amerikanske representanten Devin Nunes kunngjorde 6. desember 2021 at han ville trekke seg fra kongressen for å bli administrerende direktør i Truth Socials moderselskap, TMTG.

### Lansering
Trump la ut plattformens første post 16. februar 2022.

## Vilkår for bruk
Da plattformen først ble kunngjort i oktober 2021, var dets vilkår for bruk blant annet at selskapet ikke ville være juridisk ansvarlig for "innholdet, nøyaktigheten, meningene [eller] påliteligheten" til noe brukere måtte legge ut på nettstedet.

## Referanser


## Eksterne lenker
*
Sportspegeln

**Sportspegeln** er et sportnyhetsprogram som vises i SVT (SVT1) vær søndag. øvrige ukedager i SVT sendes søster programmet *[[Sportnytt]]*. Premièren på Sportspegeln var den 6. januar 1961 med Sven Plex Petersson som programledere.  Mellom september 1983 og november 2017 ble en barneversjon sendt, *[[Lilla Sportspegeln]]* en gang i uken.

## Profiler gjennom åren

*Rudolf "Putte" Kock
*Bengt Bedrup
*Sven "Plex" Petersson
*Bengt Grive
*Anders Bauer
*Leif Forsberg
*Lars-Gunnar Björklund
*Göran Zachrisson
*Bo Hansson
*Arne Hegerfors
*Jan Svanlund
*Ingvar Oldsberg
*Janne Lorentzon
*Kjell Andersson
*Ann-Britt Ryd Pettersson
*Pia Erlandsson
*Agne Jälevik
*Mats Nyström
*Katarina Hultling
*Jane Björck
*Jens Lind
*Marie Lehmann
*André Pops
*Staffan Lindeborg
*Christer Ulfbåge

## Referanser


## Eksterne lenker
*
Skål (beholder)

**Skål** er en rund åpen beholder for mat eller drikke, en dypere skål blir ofte kalt en **bolle**. Skåler og boller kan være av mange forskjellige materialer som keramikk, porselen, glass, plast eller tre. Det er også en skål med til en kaffe- eller tekopp.

Ordet skål stammer fra norrønt skål, og er i familie med ord som «skall», «skjell» og «skalle», og bolle fra norrønt bolli, sammenheng med I ball, rund, dyp skål.

Det er funnet meget gamle skåler i Kina, antikkens Hellas, Kreta og i visse indianerkulturer.

I enkelte kulturer benyttes skåler til seremonielle handlinger som offerskål eller dåpsskål.

En bolle er også en gammel volumenhet for væsker som var brukt i Europa. Hvor mye en bolle var varierte fra sted til sted, i Norge var en bolle fastlagt av Magnus Lagabøtes landslov til å være 4 juster (2,7 liter).

## Skåler

Fil:Northern Song dynasty bowl Inv. 707.tif|Kinesisk skål fra  song-dynasitiet
Fil:Römisches Tonschälchen.jpg|Skål fra romerriket
Fil:China, Jiangxi province, Jingdezhen, Ming dynasty (1368-1644), Xuande mark - Bowl with Decoration of the "Three Friends" - 1953.631 - Cleveland Museum of Art.tif|Kinesisk teskål fra Ming-dynastiet
Fil:Italy, early 16th century - Bowl - 1972.75 - Cleveland Museum of Art.tif|Skål fra Italia
Fil:Germany, 15th century - Bowl (Maigelein) - 1991.13 - Cleveland Museum of Art.jpg|Tysk skål fra 1400-tallet


## Boller

Fil:Mixing Bowl.jpg|Bolle i pyrex
Fil:Chaco Anasazi bowl, NPS.jpg|Keramikkbolle fra anasazikulturen frå 900-talet.
Fil:Pair of Bowls (Wan) with Dragons Chasing Flaming Pearl LACMA 58.51.2a-b (4 of 4).jpg|Kinesisk bolle fra Kangxi keiseren
Fil:Ølbolle Norsk Folkemuseum NF.1894-0001.jpg|Ølbolle fra fra Vinje i Telemark
Fil:Shino chawan MBA Lyon E554-146.jpg|Bolle fra Japan


## Se også

* Skål (gest)
* Bolle (mål)
* Ølbolle
* Petriskål

## Referanser
Sør-Korea under Kortbane-VM i svømming 2021

**[[Sør-Korea]]** deltar under **[[Kortbane-VM i svømming 2021]]** i Abu Dhabi i De forente arabiske emirater fra 16. til 21. desember 2021.
__NOTOC__
## Medaljevinnere

## Resultater (ufullstendig)
### Menn

## Referanser
Verdenscupen i terrengsykling 2022

**Verdenscupen i terrengsykling 2022** ble organisert av UCI og startet i mars i Lourdes og ble avsluttet i Italia i september.

## Kalender

## Resultater rundbane

## Referanser
Verdensserien i stuping 2022

**Verdensserien i stuping 2022** skulle blitt organisert av FINA og skulle startet i mars i Montréal og avsluttet i Zhuhai i juni.

Hele serien ble til slutt avlyst. Først ble konkurransen i Montréal flyttet til mai og konkurransen i Montréal i Kazan avlyst grunnet Russlands invasjon av Ukraina. Senere ble de to konkurransen i Kina avlyst grunnet koronapandemien, og dermed ble konkurransen i Montréal avlyst og hele serien i sin helhet.

## Original kalender

## Referanser
Verdenscupen i bueskyting 2022

**Verdenscupen i bueskyting 2022** ble organisert av World Archery Federation og begynner i april i Antalya og ble avsluttet i oktober i Mexico.

## Kalender

## Resultater
### Recurve
#### Menn

#### Kvinner

#### Lag menn

#### Lag kvinner

#### Blandet lag

### Compound
#### Menn

#### Kvinner

#### Lag menn

#### Lag kvinner

#### Blandet lag

## Referanser
Verdenscupen i orientering 2022

**Verdenscupen i orientering 2022** ble organisert av IOF og startet i mai i Borås og ble avsluttet i Davos i oktober.

## Kalender

## Resultater
### Menn

### Kvinner

### Stafett

## Referanser
Verdenscupen i roing 2022

**Verdenscupen i roing 2022** ble organisert av FISA og startet i mai i Beograd og ble avsluttet i Luzern i juli.  

## Kalender

## Resultater
* WRC #1 i  Beograd
**  vant åtte gull og totalt 14 medaljer, og vant medaljestatistikken.
* WRC #2 i  Poznań
**  vant seks gull, og medaljestatistikken..
* WRC #3 (finale) i  Luzern
**  vant syv gull og totalt 12 medaljer, og vant medaljestatistikken.

## Referanser
Philemon Chambers

**Philemon Chambers** (fɪˈliːmɒn ˈtʃeɪmbəʳz), (født 9. februar 1994 i USA) er en amerikansk skuespiller. Han fikk sitt gjennombrudd i rollen som Nick i Netflix-produksjonen *Bjelleklang* (originalens tittel *Single all the way*) fra 2021. 
## Bakgrunn
Chambers vokste opp i Compton, California, USA. Han drømte om å bli skuespiller fra han var 6 år gammel og så *[[Løvenes konge]]* på teater. Han har spilt biroller i flere TV-serier; den første TV-rollen fikk han som trettenåring. Han har ingen formell skuespillerutdanning. I 2020 spilte han i kortfilmen *Of Hearts and Castles*, under navnet Jonathan P. Chambers. I 2020 fikk han rollen som Nick i Netflix-produksjonen *[[Bjelleklang (film fra 2021)|Bjelleklang]]*, som hadde premiere i desember 2021.

## Filmografi
### Filmer
* 2020: *[[Of hearts and castles]]* (kortfilm) – Marcus (oppført på rollelisten som Jonathan P. Chambers)
* 2021: *[[Bjelleklang (film fra 2021)|Bjelleklang]]* (originaltittel: *Single all the way*) – Nick

### Fjernsyn
* *[[All Rise]]*: ikke oppført på rollelisten
* *[[Criminal Minds]]:* ikke oppført på rollelisten
* 2021: *[[Robin & Company]]* – Nick
* 2021: *[[Popternative]]* – seg selv

## Referanser


## Eksterne lenker
*
VM i sykkelcross 2022

**VM i sykkelcross 2022** ble arrangert i Fayetteville i USA fra 29. til 30. januar 2022.

## Medaljevinnere

## Referanser


## Eksterne lenker
*
Verdenscupen i slalåm-padling 2022

**Verdenscupen i slalåm-padling 2022** ble organisert av ICF og startet i juni i Praha og ble avsluttet i La Seu d’Urgell i september.

## Kalender

## Resultater

### Praha

### Kraków

### Tacen

### Pau

### La Seu

## Referanser
Rocco Filippini

**Rocco Filippini** (født 7. september 1943 i Lugano i Sveits, død 13. april 2021 samme sted) var en sveitsisk cellist.
## Biografi
Rocco Filippini var sønn av forfatteren og maleren Felice Filippini og pianisten Dafne Salati. Pierre Fournier ledet hans musikalske utdannelse samen med professor Franz Walter fra Genève-konservatoriet, hvorfra han ble uteksaminert som 17-åring med Premier Prix de Virtuosité, en pris som ikke hadde blitt utdelt på 36 år. Han fortsatte å utvikle seg, da under fiolinisten Corrado Romano, og vant andreprisen (uten tildeling av den første), tjue år gammel, ved den internasjonale konkurranse i Genève, og startet sin konsertaktivitet.

Han ble cellist i verdensklasse. I 1968 grunnla han Trio di Milano og i 1992 Accardo-kvartetten. Filippini har opptrådt med Salvatore Accardo og Maurizio Pollini. Han ble assisterende professor i cello ved Giuseppe Verdi-konservatoriet i Milano. 

Filippini døde i 2021 av komplikasjoner utløst av covid-19. 

## Referanser


## Eksterne lenker
*
Norske Fornlevninger

**Norske Fornlevninger**, med fullstendig tittel: *En oplysende fortegnelse over Norske Fortidslevninger, ældre end Reformationen og henførte til hvert sit Sted*, er en oversikt over fornminner i Norge utgitt av Foreningen til norske Fortidsminnesmerkers bevaring i 1862. Forfatter var Nicolay Nicolaysen.

## Referanser
Valerij Garkalin

**Valerij Borisovitsj Garkalin** (russisk: Вале́рий Бори́сович Гарка́лин; født 11. april 1954 i Moskva i RSFSR i Sovjetunionen, død 20. november 2021 i Moskva i Russland) var en sovjetisk og russisk teater- og filmskuespiller. Han ble utnevnt til Folkets kunstner av Den russiske føderasjon i 2008. Garkalin var også professor ved GITIS.

Den 2. oktober 2021, ble han i en alder av 67 år innlagt med covid-19 i Kommunarka, og døde 30. november 2021.
## Utvalgt filmografi
* *Katala* (1989) som *Aleksij Grekov*
* *Tsar Ivan den grusomme* (1991) som *Vaska Grjaznoj*
* *Russkaya simfoniya* (1994) som *Borisytsj*
* *Shirli-myrli* (1995) som *Vasilij Krolikov, Innokentiy Shniperson, Roman Almazov* og *Patrick Crolikow*
* *Bednaja Sasja* (1997) som *Nikolaj Krysjkin*
* *Dom dlja bogatykh* (2000) som *kaptein Skorokhodov*
* *Landsysj serebristyj* (2000) som *Roman Kromin*
* *Jeralash* (2004—2006) cameo
* *Fitil* (2004—2006) cameo
* *[[Moja prekrasnaya nyanya (fjernsynsserie)|Moja prekrasnaya nyanya]]* (2004) som forfatteren *François Ljapen*
* *Popsa* (2005) som *Lev Malinovskij*
* *[[Odna notsj ljobvi (fjernsynsserie)|Odna notsj ljobvi]]* (2008)  som *Monsieur Charles*, fektelærer

## Referanser

## Eksterne lenker
* 
* Неофициальный сайт Валерия Гаркалина
Nederland under Kortbane-VM i svømming 2021

**[[Nederland]]** deltok under **[[Kortbane-VM i svømming 2021]]** i Abu Dhabi i De forente arabiske emirater fra 16. til 21. desember 2021.
__NOTOC__
## Medaljevinnere

## Resultater (ufullstendig)
### Kvinner

## Referanser
Caroline Johansen

**Caroline Johansen** (født 1989) er en norsk skuespiller, manusforfatter og regissør. Hun er kjent fra roller som Jernia-ekspeditøren Ellen i *[[Side om side]]*, og Karita i *[[Nissene i bingen]]*.

Som regissør har hun vært ansvarlig for 15 episoder i den første sesongen av *[[Hvite gutter]]*.

Hun vokste opp i Alta, og har utdannelse fra Westerdals i Oslo. 

## Film og TV (utvalg)
### Skuespiller
* 1998–1999: *[[Taxa (TV-serie)|Taxa]]* (TV-serie) – Caroline Boye-Larsen
* 2015: *[[Unge lovende]]* (TV-serie, sesong 1) – venninne
* 2016: *BMI-turné* (mini-serie) – Thea
* 2016–2023: *[[Side om side]]* – Jernia-ekspeditøren Ellen
* 2021: *[[Nissene i bingen]]* (TV-serie) – Karita

### Manusforfatter

* 2020–2021: *[[Bablo (TV-serie)|Bablo]]* – idéskaper (58 episoder) og manusforfatter (19 episoder)

### Regissør
* 2016: *[[Sølvrekka (TV-serie)|Sølvrekka]]*
* 2018: *[[Hvite gutter]]*
* 2018–2019: *[[Lovleg]]*
* 2020: *[[Bablo (TV-serie)|Bablo]]* (12 episoder)

## Referanser


## Eksterne lenker
*
VM i skiflyging 2022

**VM i skiflyging 2022** ble arrangert i Vikersund i Norge fra 10. til 13. mars 2022.

Marius Lindvik fra Norge ble verdensmester individuelt med Timi Zajc fra Slovenia på 2.-plass og Stefan Kraft fra Østerrike på 3.-plass. Lagkonkurransen ble vunnet av Slovenia, som stilte med Domen Prevc, Peter Prevc, Timi Zajc og Anže Lanišek. Tyskland tok sølv og Norge tok bronsemedaljene.

## Program

## Medaljevinnere

## Resultater
### Indivduelt

### Lagkonkurranse

## Referanser


## Eksterne lenker
*
NMK Hamar

**NMK Hamar** er en motorsporklubb fra Hamar, klubb med medlemmer primært fra kommunene Stange, Hamar, Løten og Ringsaker. Klubbens aktiviteter er bilsport, med arrangementer i Bilcross, Crosskart, Rallycross og Rally. NMK Hamar har sitt eget motorsportsanlegg, Vendkvern Motorbane, som ligger på grensen mellom Hamar og Ringsaker kommune.

## Eksterne lenker
*
Luossajávri

**Luossajávri** er en innsjø i Utsjok kommune i landskapet Lappland i Finland. Innsjøen ligger 185,9 meter over havet og dekker et areal på . Luossajávri er utspring for Luossajohka, ei sideelv til Pulmankijoki (Polmakelva).

Innsjøen ligger innenfor Kaldoaivi ødemarksområde.

## Referanser
Kortbane-VM i svømming 2021 – 100 meter individuell medley menn

**100 meter individuell medley for menn** under Kortbane-VM i svømming 2021 fant sted 18. ot 19. desember 2021 i Etihad Arena.

Tomoe Hvas fra Norge tok en sølvmedalje på øvelsen og forbedret den nordiske rekorden to ganger på distansen under mesterskapet.

## Resultater
### Forsøksheat
Forsøksheatene startet 18. desember kl. 09:30.

### Semifinaler
Semifinalene startet 19. desember kl. 18:14.

### Finale
Finalen ble avholdt kl. 18:13.

## Referanser
Anthony Li Hui

**Anthony Li Hui** (født i 1972 i Meixian i Baoji i Shaanxi i Folkerepublikken Kina) er en kinesisk katolsk prelat og koadjutorbiskop av Pingliang i Gansu.

## Liv og virke
### Bakgrunn, prest
Anthony Li Hui begynte på forberedelsesseminar i Pingliang i 1990. I 1996 ble han ferdig med teologistudiene på det nasjonale presteseminar i Beijing. Han ble presteviet den 24. november 1996. Fra 1998 og til sin bispeutnevnelse arbeidet han som sekretær ved Det kinesisk katolske bispekollegiums kontorer i Liuyin-gaten i Beijing. Noen sjelesørgerisk erfaring i Pinglang hadde han ikke fått som prest.

### Biskop
Han ble valgt til koadjutor-biskop den 24. juli 2020 av lokale organer og valget ble approbert av Pavestolen den 11. januar 2021. Bispevielsen den 28. juli 2021 ble foretatt av erkebiskop Joseph Ma Yinglin av Kunming; medkonsekrerende var biskopene Nicholas Han Jide av Pingliang, biskop Joseph Guo Jincai av Chengde, og biskop Joseph Han Zhihai av Lanzhou.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Mario Zanin (1890-1958) *1934
* Kardinal Paul Yü Pin (Yu Bin) (1901-1978) *1936
* Erkebiskop Giuseppe Ferruccio Maurizio Rosà (1888-1961) *1946
* Biskop Joseph Li Taonan (Li Daonan) (1901-1978) *1951
* Erkebiskop Bernardin Dong Guangqing (1917-2007) *1958
* Erkebiskop Joseph Ma Yinglin (1965-) *2006
* Biskop *Anthony Li Hui* (1972-) *2021

## Referanser
Arola

**Arola** er en landsby og kommune i provinsen Verbano Cusio Ossola i den italienske regionen Piemonte. Landsbyen hadde 243 innbyggere i 2021. Arola ligger rundt 100 kilometer nordøst for Torino og 20 kilometer sørvest for Verbania. 

## Referanser


## Eksterne lenker
*
Arola (andre betydninger)

**Arola** kan vise til:

* Arola – en kommune i Italia
* Arola (Utsjok) – et sted i Utsjok kommune i finsk Lappland
* Arola SARL – en fransk produsent av mikrobiler, nå en del av Aixam.
Arola (Utsjok)

**Arola** er en bosetning i Utsjok kommune i finsk Lappland. Den ligger ved sørenden av Polmakvannet, rundt 15 kilometer sør for Nuorgam.

## Referanser
USA under Kortbane-VM i svømming 2021

**[[USA]]** deltok under **[[Kortbane-VM i svømming 2021]]** i Abu Dhabi i De forente arabiske emirater fra 16. til 21. desember 2021.
__NOTOC__
## Medaljevinnere (ufullstendig)

## Resultater (ufullstendig)
### Kvinner

## Referanser
Crashbox

***Crashbox*** er en canadisk-amerikansk pedagogisk animasjonsserie som ble vist på HBO fra 1999 til 2000. Serien ble skapt av Eamon Harrington og John Watkin og produsert av Planet Grande Pictures og Cuppa Coffee Animation.

## Handling
TV-serien finner sted på innsiden av en datamaskin, hvor grønne spillkassetter (som er skulpturert av leire) blir produsert og lades av rustne roboter av blikk, av og til med korte skisser av robotene som forsøker å reparere skadde spill. 

Formatet på hver episode er full av skisser som ikke er koblet sammen, eller følger noen sekvensiell handling. Hver halvtimes episode består av syv eller åtte pedagogiske spill på mellom 1 til 5 minutter. Hvert spill skal dekke forskjellige emner, som for eksempel historie, matematikk eller naturfag.

## Skuespillere
* S. Scott Bullock som kaptein Bones
* Arif S. Kinchen som Professor Rocket
* Nancy Cartwright som Robot
* Michael McShane som The Revolting Slob
* Maggie Baird som Verity
* Greg Eagles som Sketch Pad
* Ritchie Montgomery som Eddie Bull
* Peter Lurie som Johnny Jumble
* Veena Bidasha som Riddlesnake Raj
* Joseph Motiki som Professor Rocket
* Mari Weiss som Dora Smarmy

## Referanser


## Eksterne lenker
*
Bonner Münster

**Bonner Münster** er en romersk-katolsk kirke i Bonn og ett av Bonns landemerker. Kirken ble påbegynt i det 11. århundre, og er med dette en av Tysklands eldste kirker. Siden 1956 har Bonner Münster hatt status som en mindre basilika. 

Bonner Münster ble brukt som inspirasjon for Kaiser-Wilhelm-Gedächtniskirche i Berlin, da keiser Vilhelm II studerte i Bonn. 

## Historie
På stedet der Bonner Münster står i dag, ble det på midten av 500-tallet reist en 13,7 meter lang og 8,8 meter bred bygning som ble brukt som nekropolis. På slutten av 600-tallet bosatte prester seg i nærheten av bygningen, og den ble gradvis ble utvidet mot slutten av 700-tallet.

Bygningen ble i middelalderen innviet som gravplass for martyrene Saint Cassius og Saint Florentius. Med grunnleggelsen av bispedømmet Cassius i karolingisk tid på slutten av det åttende århundre, oppsto stiftskirken St. Cassius og St. Florentius på dette stedet. 

Den første stiftskirken ble revet i 1050 og fikk en erstatning i romansk stil. Denne var den første større kirken i Rhinland, en treskipet korsbasilika. Av 1000-tallsbygningen gjenstår deler av krypten, koret og vestfasaden.

I 1583–1589 og i 1689 fikk kirken betydelige skader. Den ble restaurert i 1883–1889, 1934 og etter å ha blitt skadet av bomber i andre verdenskrig. En ny omfattende restaurering begynte i juli 2017.  

### Gravkammer
Fire erkebiskoper er gravlagt i Bonner Münster. 

* Engelbert II. von Falkenburg: 56. erkebiskop av Köln fra 1261 til 1274
* Siegfried von Westerburg: 57. erkebiskop av Köln fra 1275 til1297
* Heinrich II. von Virneburg: 59. erkebiskop av Köln fra 1304 til 1332
* Ruprecht von der Pfalz: 66. erkebiskop av Köln fra 1463 til 1480

I dag er det imidlertid kun graven til Ruprecht von der Pfalz i østskipet og Engelbert von Falkenburgs gravhelle på en vegg i vestkoret som er bevart.

## Referanser


## Eksterne lenker
*
Aleksi Kaunisvesi

**Aleksi Matias Kaunisvesi** (født 1997), bedre kjent under artistnavnet **Alex Mattson** er en finsk musiker, komponist, musikkprodusent og DJ. Han er medlem i bandet Blind Channel som deltok i Eurovision Song Contest 2021 med låten Dark Side og ble nummer seks.

## Referanser


## Eksterne lenker
* 
* 
*
Serveringsfat

**Serveringsfat** er et større fat som benyttes til mat. Størrelse og form avhenger av hva slags mat man serverer. 

Man kan sette serveringsfatet på bordet, servering på fransk eller på russisk måte. Eller at en servitør forsyner gjesten fra serveringsfat, servering på engelsk måte.

## Se også
Dekketøy

Fiskefat

Servering
The Peerage

**The Peerage** er en online database over britisk adel og en del europeiske kongelige familier. Siden ble lansert i begynnelsen av 2000-tallet og inneholder opplysninger tilbake til 500 e. Kr. The Peerage drives av newzealenderen Darryl Roger Lundy.

## Referanser


## Eksterne lenker
*
Lávttavárri

**Lávttavárri** (nordsamisk) er et fjell i Tana kommune i Finnmark. Det ligger i det sørøstre hjørnet av kommunen, mellom Lakta i øst og Searbbat-ryggen i vest. Fjellet har en høyde på 336 meter over havet.

## Referanser
Automatisk hastighetsovervåking (ATP)

**Automatisk hastighetsovervåking** eller **automatic train protection** (ATP) er en type togbeskyttelsessystem som kontinuerlig kontrollerer at hastigheten til et tog er forenlig med den tillatte hastigheten tillatt av signalering, inkludert automatisk stopp ved visse signalaspekter. Hvis den ikke er det, aktiverer ATP en nødbrems for å stoppe toget.

## Referanser